După o primă postare pentru care a avut nevoie de 5 zile care l-au costat 50 de miliarde de dolari în evaluarea companiei la bursă, Mark Zuckerberg a acordat un rar interviu exclusiv pe TV. A ales CNN (Trump does not like this).

Scripul integral, este aici. Ideile de bază, în opinia mea:

“Humble” cred că e cuvântul cheie în atitudinea afișată de Zuck: a repetat de mai multe ori că regretă, a admis că nu era personal pregătit pentru complicațiile geo-politice în care Facebook a ajuns, și-a cerut scuze, a jucat (credibil) cartea unui “geek” timid și naiv (tind să îl cred, parțial: când mă gândesc cât de prost eram eu la 33 de ani, omul îmi pare totuși remarcabil) :



“I started this when I was so young and inexperienced. I made technical errors and business errors. I hired the wrong people. I trusted the wrong people”. A mizat mult pe emoțional și uman și a jucat foarte bine cartea tatălui care vrea ca fiicele lui să fie mândre de ce face. Moment cheie:



A promis că va merge să depună mărturie în Congresul SUA (nimic încă despre invitația în Parlamentul britanic sau invitația Parlamentului European) și că își va învinge mai des “inconfortul” de a acorda interviuri “jurnaliștilor care pun întrebări incomode”.

“If you told me in 2004, when I was getting started with Facebook, that a big part of my responsibility today would be to help protect the integrity of elections against interference by other governments, you know, I wouldn’t have really believed that.”

Pare resemnat cu ideea că Facebook va fi supus unor măsuri legislative “Nu sunt sigur că nu e bine” a fost răspunsul la întrebarea dacă se teme că vor exista legi care vor limita puterea platformelor globale (“I actually am not sure we shouldn’t be regulated.)

a fost răspunsul la întrebarea dacă se teme că vor exista legi care vor limita puterea platformelor globale (“I actually am not sure we shouldn’t be regulated.) Mesajul-cheie pentru public:

“We have a responsibility to protect your data, and if we can’t then we don’t deserve to serve you.”

Mesajul-cheie pentru companiile care exploatează datele Facebook: vor reduce doar la nume, email și foto profil datele pe care le vor acorda, de acum, diverselor aplicații, iar dezvoltatorii care vor cere acces de acum vor face asta pe baza de contract (impactul va fi major pentru industria dezvoltatorilor onești de aplicații).

vor reduce doar la nume, email și foto profil datele pe care le vor acorda, de acum, diverselor aplicații, iar dezvoltatorii care vor cere acces de acum vor face asta pe baza de contract (impactul va fi major pentru industria dezvoltatorilor onești de aplicații). Pentru aplicațiile pe care nu le-am mai folosit de 3 luni , accesul la datele de profil vor fi suspendate iar în curând în news feed vom fi atenționați explicit care sunt aplicațiile care ne folosesc datele și vom putea alege, mai clar (puteți face asta și azi, din setări)

, accesul la datele de profil vor fi suspendate iar în curând în news feed vom fi atenționați explicit care sunt aplicațiile care ne folosesc datele și vom putea alege, mai clar (puteți face asta și azi, din setări) Una dintre declarațiile greu de înțeles e legată de modelul de business al Facebook. Sigur că nu se vând date directe, în sens clasic, dar oricum o întorci Google, Facebook și mulți alți playeri asta fac: culeg date, le profilează, le încriptează și apoi vând acest produs companiilor și agențiilor media. Totuși, Zuck spune altceva:

“You know, one of the big misconceptions about Facebook is this idea that we somehow sell data. We don’t sell any data to anyone and that’s actually a really key part of the model”

[Tehnic, e corect. Practic, not really. Nu vinde date brute tip “Gigel din Constanța, pasionat de murături, votant PSD”. Dar le deține, păstrează si vinde instrumentele si opțiunile avansate de targetare a acestor audiențe care, într-adevăr, sunt încriptate. Tocmai asta e problema cu orice aplicație care profilează prin diverse metode, în afara ecosistemului de date deținut si operat de Facebook: ce face cu datele si cum le “extrage” din platformă. Adesea, asta se întâmplă fără informarea corectă si completă a publicului. Aici e disputa majoră: unde se termină si unde începe responsabilitatea giganților din tech pe tema asta, unde este si unde nu mai este vina lor dacă se depăsesc anumite limite. Si care sunt aceste limite. Si cine le decide. Etc..]

Zuckerberg nu are prea multă încredere în oameni, deci nu va face angajări masive pentru supervizarea conținutului ilicit. Are însă încredere în roboți și în inteligența artificială: de fiecare dată când a fost întrebat despre ce va face legat de modul în care se manipulează date și mesaje în scop electoral a dat exemple legate de tool-uri A.I. care rezolvă problema (cu exemple din Germania sau Franța).

Ce ar mai fi de spus și reținut, în opinia mea:

Business wise e grav dar nu e un dezastru: Facebook s-a întors la evaluarea pe care o avea în iulie 2017 (în creștere, atunci) sau februarie 2018 (când au apărut acuzații “oficiale” legate de implicarea Rusiei în alegerile din SUA via Facebook).

Într-o notă mai generală, polemica publică pe acest subiect are, în opinia mea, următoarele lucruri “de reținut” (nimic nou pentru industria din care fac parte, însă nou se pare pentru o bună parte din public).

Orice faceți online pe telefon sau desktop este monitorizat. Nu există varianta în care să nu fiți deloc monitorizați, decât dacă renunțați complet la tehnologie.

Sigur, se poate limita accesul la aplicații, se poate naviga în mod “incognito” din browser – dar asta vine “la pachet” cu alte dezavantaje: fiecare trebuie să decidă pentru el cât acces dă, ce servicii vrea să folosească, e de datoria fiecăruia dintre noi să înțeleagă, să se informeze corect și să decidă pentru sine.

Dacă întrebați oamenii de pe stradă dacă vor să știe compania lor de telecom în orice secundă unde se află (inclusiv la toaletă) cel mai probabil răspunsul ar fi “NU!”. Well, asta înseamnă însă că nu le va funcționa telefonul mobil.

Grow up! Nu e nimic nou sub soare, de fapt: marketingul este, a fost și va fi mereu despre colectarea de date, profilarea consumatorilor, livrarea de mesaje persoanei potrivite, în locul potrivit, în momentul potrivit.

Nu tehnologia a inventat asta, tehnologia doar a dus asta la alt nivel, a amplificat exponențial totul și a dus posibilitatea de targetare la o granularitate la care visau și “strămosii” nostri care împărțeau fluturași tipăriți pe stradă.

Singura diferență este de formă, nu de fond: acum, fiecare dintre noi avem un flyer personalizat. Din pixeli, nu din hârtie.

Orice va face Facebook sau Google, culegerea de date în mod discutabil și înselător și, mai ales, folosirea lor în alte scopuri decât cele declarate inițial (inclusiv pentru manipulare) nu va înceta. Din contră. Se va rafina, va găsi alte căi. Nu Google, Facebook, Amazon sau Apple sunt de vină că există forțe malefice în lume. Au fost, vor exista mereu iar noi – conștient sau nu – vom fi victime directe sau colaterale în acest proces.

Din contră. Se va rafina, va găsi alte căi. Nu Google, Facebook, Amazon sau Apple sunt de vină că există forțe malefice în lume. Au fost, vor exista mereu iar noi – conștient sau nu – vom fi victime directe sau colaterale în acest proces. În apărarea Facebook, platforma este – vrem, nu vrem, și împotriva voinței lui Zuckerberg și a acționarilor de bună-credință – abuzată zilnic și supusă unor diverse tehnici de hacking: procesatorii de date (bine sau rău intenționați) fac asta în continuare, caută și găsesc metode să culeagă datele de care au nevoie, “băieții deștepți ai Internetului” vor continua să facă aplicații care mai de care mai “haioase” ca să culeagă aceste date, publisherii “gri” vor continua să facă clickbait și să producă niste lei pentru mileniul trei (sau să injecteze idei periculoase în mintea celor mai săraci cu duhul).

procesatorii de date (bine sau rău intenționați) fac asta în continuare, caută și găsesc metode să culeagă datele de care au nevoie, “băieții deștepți ai Internetului” vor continua să facă aplicații care mai de care mai “haioase” ca să culeagă aceste date, publisherii “gri” vor continua să facă clickbait și să producă niste lei pentru mileniul trei (sau să injecteze idei periculoase în mintea celor mai săraci cu duhul). Primul ad online a apărut în octombrie 1994, iPhone s-a lansat în iunie 2007.

Suntem, deci, în adolescența timpurie a unei noi industrii. Ca orice adolescent, noul ecosistem are probleme hormonale, face greșeli, ne complică viața. Își va găsi calea sau o va lua complet razna. Rămâne de văzut. Și depinde și de noi.

Data is the new oil. Si la figurat, dar și la propriu. Cele mai valoroase companii pe bursa americană erau, acum 20 de ani – cu excepția Microsoft -, mai ales din petrol, gaze, energie, retail, financiar: acum sunt din tehnologie. Toate!

Este, asadar, un joc cu o miză uriașă. Și, așa cum avem acum ONG-uri și grupuri care luptă cu giganții din petrol, gaze, energie pentru poluarea la care ne supun mediul, cu siguranță vor apărea tot mai multe mișcări care vor contesta puterea giganților din tech.

Spre deosebire de poluatorii clasici, tehnologia a schimbat organul care ne este afectat: acum nu mai trebuie să ne îngrijoreze doar sănătatea plămânilor ci, mai ales, a creierului.

Începe deci, mai vizibil, lupta împotriva unei poluări cel puțin la fel de dăunătoare. Dezbaterea a demarat. Și e foarte bine că se întâmplă asta: acum depinde, în primul rând, de noi: cum și dacă avem grijă să ne protejăm (mă repet, cumva?).

În cazul dat, protecție înseamnă mai ales informare corectă, educație (inclusiv in școli, în opinia mea) și un efort constant de a înțelege mecanismele care guvernează o lume nouă, dominată de tehnologie.

[În concluzie, vă astept la iCEE.fest 🙂 Sorry, nu m-am putut abține.]